stanford-oval/wikipedia huggingface dataset:
จำนวนลบและจำนวนไม่เป็นลบ
ฟังก์ชันเครื่องหมาย

ฟังก์ชันเครื่องหมาย (sign function) sgn(x) บนจำนวนจริง มีค่าเท่ากับ 1 สำหรับจำนวนบวก, −1 สำหรับจำนวนลบ และ 0 สำหรับศูนย์ (บางครั้งเรียกว่า ฟังก์ชันซิกนัม) มีนิยามว่า:
เราจะได้:
(ยกเว้น x=0) เมื่อ |x| เป็นค่าสัมบูรณ์ของ x และ H(x) เป็นฟังก์ชันHeaviside step ดูในอนุพันธ์
ดูเพิ่ม

จำนวนเต็ม
จำนวนตรรกยะ
จำนวนจริง
ตัวแยกลำแสง

ตัวแยกลำแสงขนาดต่าง ๆ
ภาพการทำงานของตัวแยกลำแสง 1 - แสงตกกระทบ
2 - แสงส่องผ่าน 50%
3 - แสงสะท้อน 50%
ตัวแยกลำแสงอลูมิเนียม
การเลื่อนเฟสของตัวแยกลำแสงเคลือบไดอิเล็กทริก
ตัวแยกลำแสง (beam splitter) เป็นเครื่องมือทางทัศนศาสตร์ที่แยกลำแสงหนึ่งลำออกเป็นสองลำ และเป็นส่วนประกอบที่สำคัญของเครื่องมือทางแสงหลายอย่าง เช่น อินเตอร์เฟอโรมิเตอร์ ไปจนถึงอุปกรณ์โทรคมนาคมที่ใช้ใยแก้วนำแสง
การออกแบบ

เครื่องแยกลำแสงที่พบมากที่สุดคือลูกบาศก์ แก้ว ที่ประกอบด้วยปริซึมรูปสามเหลี่ยม 2 ก้อนที่ยึดติดในแนวทแยงด้วยกาว พอลิเอสเทอร์ อีพอกซี หรือ โพลียูรีเทน หลังจากปรับความหนาของกาวแล้ว ครึ่งหนึ่งของลำแสงที่ความยาวคลื่นเฉพาะที่เข้าจากด้านหนึ่งของตัวแยกลำแสงจะทะลุผ่านและอีกครึ่งหนึ่งจะสะท้อนกลับ
การออกแบบในลักษณะอื่น เช่น ทำโดยการเคลือบแผ่นกระจกหรือพลาสติกด้วยชั้นของอะลูมิเนียมหนาจนลำแสงที่มีความยาวคลื่นเฉพาะถูกแบ่งเท่า ๆ กันเมื่อกระทบกระจกในมุม 45 องศา และเพื่อลดแสงที่เคลือบผิวไว้ เกิดเป็นตัวแยกลำแสงที่เรียกว่า "เนยแข็งสวิส" (Swiss-cheese) แผ่นเหล็กที่มีรูพรุนขัดเงาบางส่วนถูกฉาบลงบนแก้ว เพื่อป้องกันไม่ให้โลหะบนนั้นถูกกัดกร่อนด้วยสารเคมี นอกจากการเคลือบโลหะแล้วยังมีการเคลือบชั้นแสงไดโครอิกอีกด้วย
ประเภทที่สามคือ ปริซึมไดโครอิก ซึ่งทำโดยการเอาปริซึมที่แตกต่างกันมาประกอบกัน โดยใช้การเคลือบไดโครอิกเพื่อแยกแสงที่ตกกระทบออกเป็นลำแสงหลายช่วงความยาวคลื่นที่แตกต่างกัน เครื่องมือนี้ถูกนำมาใช้ในเทคโนโลยีต่าง ๆ เช่น สีเทคนิคัลเลอร์ สำหรับการใช้งานในปัจจุบัน เช่น อุปกรณ์ถ่ายเทประจุแสงสามสีสำหรับกล้องถ่ายรูป (แปลงภาพเป็นแสงสีเดียว) และ จอภาพผลึกเหลวสามสีสำหรับโทรทัศน์ (รวมแสงสีเดียวเข้ากับภาพที่ฉาย)
การประกบไขว้ของเส้นใยแก้วนำแสงโหมดเดียวในเครือข่ายเชิงแสงแบบพาสซีฟก็สามารถนำมาใช้แยกแสงได้
การเปลี่ยนเฟส

ในตัวอย่างเช่น อินเตอร์เฟอโรมิเตอร์แบบมัค–เซนเดอร์ (Mach-Zehnder interferometer) จะใช้ตัวแยกลำแสงเพื่อทำการรวมลำแสงบางส่วน ในทางทฤษฎี ลำแสงตกกระทบสองลำจะปล่อยลำแสงสองลำ แต่ตามหลักแล้วตัวแยกลำแสงอาจทำให้แอมพลิจูดของลำแสงลำหนึ่งกลายเป็นศูนย์ แต่เนื่องจากการอนุรักษ์พลังงาน รังสีอย่างน้อยหนึ่งรังสีจะถูกเปลี่ยนเฟส ตัวอย่างเช่น เมื่อแสงโพลาไรซ์ มาถึงพื้นผิวของวัสดุไดอิเล็กตริก (เช่น แก้ว) และสนามไฟฟ้าของคลื่นแสงอยู่บนระนาบของผิววัสดุไดอิเล็กตริก แสงสะท้อนอาจมีการเลื่อนเฟสเป็น π ในขณะที่แสงที่ส่องผ่านจะไม่มีการเลื่อนเฟส การเลื่อนเฟสสามารถคำนวณได้จากสมการแฟรแนล อย่างไรก็ตาม การเลื่อนเฟสจะได้รับผลกระทบจากคุณสมบัติทางกายภาพและทางเรขาคณิตของตัวแยกลำแสงด้วย เช่นอาจใช้ไม่ได้กับชั้นเคลือบที่เป็นตัวนำไฟฟ้า และลำแสงที่ปล่อยออกมา 2 ลำจะมีการเลื่อนเฟสไป
ดูเพิ่ม

โพลาไรเซอร์ - ลำแสงโพลาไรซ์ เช่น ปริซึมวอลลัสตัน ใช้วัสดุที่มีคุณสมบัติการหักเหสองแนวเพื่อแยกแสงของโพลาไรเซชัน ต่าง ๆ
ตัวแยกลำแสงแบบเลี้ยวเบน (diffractive beam splitter) - ใช้สร้างชุดของลำแสงที่เหมือนกัน
ปริซึมไดโครอิก (dichroic prism) - แบ่งแสงที่ตกกระทบออกเป็นแสงที่มีความยาวคลื่นต่างกัน
จอพลาสติกสะท้อนแสง (pellicle Mirror) - รูปแบบพิเศษของตัวแยกลำแสง ใช้ในอุปกรณ์ถ่ายภาพ
ชินัตสึ อากาซากิ

| ชินัตสึ อากาซากิ |
| --- | --- |
赤﨑 千夏
เกิด:  (1987-08-10) 10 สิงหาคม ค.ศ. 1987 (37 ปี) จังหวัดคาโงชิมะ ประเทศญี่ปุ่น
อาชีพ: นักพากย์
องค์การ: 81 Produce
ส่วนสูง: 161.4 ซม.
ชินัตสึ อากาซากิ (赤﨑 千夏, 10 สิงหาคม 1987 -) เป็นนักพากย์ หญิง ชาวญี่ปุ่น จบศึกษาศาสตรบัณฑิตสาขาการศึกษาจากมหาวิทยาลัยโตเกียวงากุเงย์ เกิดที่จังหวัดคาโงชิมะ สังกัด 81 Produce แต่งงานแล้ว
ควีโยมี

2013 ซิงเกิลโดยฮารี
ควีโยมี (เกาหลี: 귀요미; อาร์อาร์: Gwiyomi) เป็นซิงเกิลเพลงของฮารี (Hari) นักร้องชาวเกาหลีใต้ ซึ่งเผยแพร่ตั้งแต่วันที่ 18 กุมภาพันธ์ พ.ศ. 2556 เพลงนี้ได้รับแรงบันดาลใจจากท่าทางที่เรียก "ควีโยมีเพลเยอร์" (Gwiyomi Player) ของแร็ปเปอร์ช็อง อิล-ฮุน (Jung Il-hoon) ซึ่งกลายเป็นอินเทอร์เน็ตมีมเมื่อเดือนตุลาคม พ.ศ. 2555 หลังจากที่ปรากฏในรายการวาไรตี้ บีทูบีเอ็มทีวีไดเอรีเมนี (BToB MTV DiaryMany) และส่งผลให้พลเมืองเครือข่ายในเอเชียพากันเผยแพร่ท่าทางในแบบฉบับของตนเองลงอินเทอร์เน็ตด้วย
ศัพทมูล

บางกอกโพสต์ ว่า "ควีโยมี" เป็นภาษาปากเกาหลีหมายถึงบุคคลน่ารัก ส่วนเนื้อเพลงมีความหมายว่า "1 + 1 = น่ารัก, 2 + 2 = น่ารัก ฯลฯ"
ในทางภาษาศาสตร์ "ควีโยมี" มาจากคำวิเศษณ์ "ควียออุน" (귀여운, gwiyeoun) ซึ่งหมายความว่า น่ารัก โดย "ควียอ" (귀여, gwiyeo) แปลว่า ความน่ารัก และ "อุน" (운, un) เป็นปัจจัย ส่วน "มี" (미, mi) นั้นเป็นวิเศษณ์ ใช้แปลงวิเศษณ์ด้วยกันให้เป็นนาม เมื่อเติมท้ายคำวิเศษณ์ด้วยกันแล้วจะมีผลเป็นบุคคลวัต เพราะฉะนั้น "ควีโยมี" จึงแปลว่า บุคคลน่ารัก
การเผยแพร่และผลตอบรับ

ท่าควีโยมีเพลเยอร์นั้นปรากฏครั้งแรกเมื่อเดือนตุลาคม พ.ศ. 2555 ในรายการ บีทูบีเอ็มทีวีไดเอรีเมนี ครั้งนั้นมีวงไอดอลบีทูบี (BtoB) เป็นผู้ร่วมรายการ และช็อง อิล-ฮุน สมาชิกวงบีทูบี ได้แสดงท่าทางต่าง ๆ พร้อมถ้อยคำ "ควีโยมี" ท่าทางดังกล่าวนี้บรรดาผู้นิยมเคป็อปเห็นว่าน่ารักน่าชม และได้รับการทำซ้ำโดยศิลปินเกาหลีอีกหลายคนในช่วงปลายปี พ.ศ. 2555 เช่น มิสเอ (Miss A), เกิลส์เจเนอเรชัน (Girls' Generation), อินฟินิต (Infinite) และซิสตาร์ (Sistar)
ครั้นวันที่ 18 กุมภาพันธ์ พ.ศ. 2556 ฮารีได้เผยแพร่เพลงชื่อ "ควีโยมี" โดยขับร้องเนื้อเพลงไปพร้อมกับทำท่าควีโยมีเพลเยอร์ ต่อมา ช็อง อิล-ฮุน ร้องเพลงดังกล่าวพร้อมทำท่าควีโยมีเพลเยอร์ แล้วอัดมิวสิกวิดีโอลงเผยแพร่ในช่องของบริษัทคิวบ์เอนเตอร์เทนเมนต์ (Cube Entertainment) บนเว็บไซต์ยูทูบ (YouTube) เป็นเหตุให้เพลงได้รับความนิยมอย่างรวดเร็ว ทั้งยังเป็นแรงบันดาลใจให้วัยรุ่นชาวเกาหลีใต้จำนวนมากเผยแพร่วิดีโอตนเองร้องและทำท่าทำนองเดียวกันลงบนอินเทอร์เน็ต เว็บไซต์ซูมพี (Soompi) กล่าวว่า ในภายหลัง วิดีโอเหล่านี้หลายฉบับได้รับความนิยมในเว็บท่าภาษาเกาหลีหลายเว็บไซต์เช่นกัน
ตั้งแต่เดือนมีนาคม พ.ศ. 2556 เป็นต้นมา วัยรุ่นเอเชียตะวันออกเฉียงใต้ โดยเฉพาะประเทศไทยและประเทศฟิลิปปินส์ ได้เผยแพร่วีดิทัศน์ตนเองร้องและทำท่าอย่างเดียวกัน ในจำนวนนี้ รวมถึงชาวไทยบางคนผู้มีชื่อเสียง เช่น หนึ่งธิดา โสภณ และวิรพร จิรเวชสุนทรกุล วันที่ 26 มีนาคม พ.ศ. 2556 บางกอกโพสต์ พรรณนาว่า เพลง "ควีโยมี" เป็นกระแสความสนใจแบบไวรอลบนเว็บไซต์กระแสล่าสุดที่มาแทน "คังนัมสไตล์" (Gangnam Style)
สำหรับประเทศฟิลิปปินส์นั้น "ควีโยมี" ได้รับความนิยมหลังจากที่ไวซ์ กานดา (Vice Ganda) พิธีกรและนักแสดงตลก ทำฉบับของตนในรายการโทรทัศน์ อิตส์โชว์ไทม์ (It's Showtime) ของช่องเอบีเอส-อีบีเอ็น (ABS-CBN)
ครั้นต้นเดือนเมษายน พ.ศ. 2556 ศูนย์ข้อมูลข่าวสารอินเทอร์เน็ตจีน (China Internet Information Center) ซึ่งเป็นเว็บท่าภายใต้การกำกับดูแลของสำนักข้อมูลข่าวสาร คณะรัฐมนตรี (State Council Information Office) รายงานว่า ผู้ใช้อินเทอร์เน็ตชาวจีนจำนวนมากก็ได้ทำ "ควีโยมี" ฉบับของตนลงเผยแพร่ทางอินเทอร์เน็ต โดยวันที่ 2 เมษายน พ.ศ. 2556 สำนักข่าวซินหัว (Xinhua News Agency) เผยแพร่บทความในหนังสือพิมพ์ว่า "ควีโยมี" เป็นท่วงทำนองเพลงเกาหลีใต้ฉบับล่าสุดที่ได้รับความนิยมเหนือกว่า "คังนัมสไตล์"
ปรากฏการณ์ควีโยมียังเกิดขึ้นในประเทศอื่น ๆ ณ ภูมิภาคเดียวกัน เป็นต้นว่า ประเทศมาเลเซีย ประเทศสิงคโปร์ ฮ่องกง และสาธารณรัฐจีน
แหล่งข้อมูลอื่น

Ilhoon (정일훈 of BTOB) - 하리 귀요미 송 (남자 버전) - มิวสิกวิดีโอ "ควีโยมิ" ฉบับช็อง อิล-ฮุน
กีฬาแห่งชาติ ครั้งที่ 42

| --- | --- |

เมืองเจ้าภาพ: จังหวัดสุพรรณบุรี
คำขวัญ: กีฬาสู่มิตรภาพที่ไร้พรมแดน
ทีมเข้าร่วม: 77 จังหวัด
กีฬา: 44 ชนิดกีฬา
พิธีเปิด: 5 มกราคม 2557 (2557-01-05)
พิธีปิด: 15 มกราคม 2557 (2557-01-15)
ประธานพิธีเปิด: ยุคล ลิ้มแหลมทอง
ผู้จุดคบเพลิง: ณีรนุช กล่อมดี
สนามกีฬาหลัก: สนามกีฬากลางจังหวัดสุพรรณบุรี
← ครั้งที่ 41ครั้งที่ 43 →
การแข่งขันกีฬาแห่งชาติครั้งที่ 42 หรือสุพรรณบุรีเกมส์ จัดขึ้นระหว่างวันที่ 5-15 มกราคม 2557 โดยทางการกีฬาแห่งประเทศไทยได้ตัดเลือกจังหวัดสุพรรณบุรีให้เป็นเจ้าภาพในการจัดการแข่งขันครั้งนี้ และจังหวัดสุพรรณบุรี เคยเป็นเจ้าภาพมาแล้ว นับครั้งนี้ด้วยเป็นครั้งที่ 3 โดยครั้งแรก คือกีฬาแห่งชาติ ครั้งที่ 27 เมื่อปี พ.ศ. 2537 ดอนเจดีย์เกมส์ และกีฬาแห่งชาติ ครั้งที่ 35 เมื่อปี 2549 สุพรรณบุรีเกมส์
และเป็นครั้งแรกที่มีการถ่ายทอดสดทางอินเทอร์เน็ตมากที่สุด เนื่องจากในปัจจุบันเรื่องเทคโนโลยีก้าวไกลไปมากในขณะที่พฤติกรรมของแฟนกีฬาก็เปลี่ยนแปลงไป แต่ละคนมีคอมพิวเตอร์ส่วนตัว หรือสมาร์ทโฟน ซึ่งจะสามารถชมการแข่งขันได้ทุกที่ทุกเวลา เบื้องต้นจะถ่ายทอดกีฬายอดฮิต อาทิ ฟุตบอล กรีฑา ว่ายน้ำ แบดมินตัน ตะกร้อ วอลเลย์บอล บาสเกตบอล เทนนิส เทควันโด มวยสากลสมัครเล่น อย่างน้อย 10 กีฬาขึ้นไป ผ่านทางเว็บไซต์ของการกีฬาแห่งประเทศไทย และเว็บไซต์กีฬาแห่งชาติ ครั้งที่ 42 และยังสามารถดูการแข่งขันย้อนหลังได้อีกด้วย
สัญลักษณ์การแข่งขัน

ประกอบด้วย พระบรมราชานุสรณ์ สมเด็จพระนเรศวรมหาราชทรงพระคชาธารออกศึกและองค์เจดีย์ยุทธหัตถีสมเด็จพระนเรศวรมหาราชทรงสร้างเจดีย์ เพื่อเฉลิมฉลองชัยชนะในสงครามยุทธหัตถี ที่ทรงมีต่อพระมหาอุปราชาแห่งพม่า เมื่อ พ.ศ. 2135 เป็นเจดีย์ทรงลังกา ทรงกลมใหญ่ สูง 66 เมตร ฐานกว้าง ด้านละ 36 เมตร ตั้งอยู่ ณ ตำบลดอนเจดีย์ อำเภอดอนเจดีย์ จังหวัดสุพรรณบุรี
สัญลักษณ์การแข่งขัน > สัญลักษณ์นำโชค

ม้าสีหมอก เป็นม้าในวรรณคดีเรื่องขุนช้าง-ขุนแผน เป็นม้าแสนรู้พาหนะคู่ในขุนแผน คล่องแคล่วว่องไว ลักษณะตัวสีหมอก ตาสีดำ น่าเกรงขาม เป็นม้าที่เกิดจากการผสมพันธุ์ระหว่างม้าเปอร์เชีย กับ ม้าน้ำ แม่ชื่อ อีเหลือง พ่อเป็นม้าน้ำ คลอดจากท้องแม่ เมื่อวันเสาร์ขึ้น 9 ค่ำ หลวงศรีวรขาน ได้รับคำสั่งจากสมเด็จพระพันวษา ให้ไปซื้อม้าที่เมืองมะริด ประเทศอินเดีย สีหมอกซึ่งเป็นลูกม้ารุ่นหนุ่ม ก็ติดตามแม่มาด้วย แต่ความซุกซน ทำให้เที่ยวไล่กัดม้าตัวอื่นๆอยู่เสมอ จึงทำให้คนดูแลม้าไล่ตีเอาเนืองๆ ขุนแผนไปพบเข้าที่เพชรบุรีเห็นสีหมอกมีลักษณะดี ต้องตามตำรา จึงเข้าไปขอซื้อแล้วเสกหญ้าให้กิน ม้าสีหมอกก็ติดตามขุนแผนไปโดยดี
สัญลักษณ์การแข่งขัน > คำขวัญของการแข่งขัน

กีฬาสู่มิตรภาพที่ไร้พรมแดน
สถานที่แข่งขัน

| สนามแข่งขัน | ชนิดกีฬา |
| --- | --- |
สนามกีฬาจังหวัดสุพรรณบุรี: กรีฑา, บาสเก็ตบอล, แบดมินตัน, ยิงธนู, เอ็กซ์ตรีม
โรงเรียนกีฬาจังหวัดสุพรรณบุรี: จักรยาน, ซอฟท์บอล, เทนนิส, บริดจ์, เบสบอล, ฟุตบอล, ยิงปืน, ยิมนาสติก, ว่ายน้ำ, แฮนด์บอล
มหาวิทยาลัยเกษตรศาสตร์ วิทยาเขตสุพรรณบุรี: เทควันโด, ลีลาศ
สถาบันการพลศึกษา วิทยาเขตสุพรรณบุรี: ซอฟท์เทนนิส, ฟุตซอล, เทเบิลเทนนิส
สำนักงานเขตพื้นที่การศึกษาประถมศึกษาสุพรรณบุรี เขต1: เซปักตะกร้อ
มหาวิทยาลัยราชภัฏสวนดุสิต ศูนย์สุพรรณบุรี: ยูโด
โรงเรียนกรรณสูตศึกษาลัย: ยกน้ำหนัก, รักบี้ฟุตบอล, วอลลเย์บอล
โรงเรียนกาญจนาภิเษกวิทยาลัย สุพรรณบุรี: ฟุตบอล
โรงเรียนสงวนหญิง: คาราเต้โด, เนตบอล
โรงเรียนศรีประจันต์ (เมธีประมุข): วูซู
โรงเรียนบางปลาม้า (สูงสุมารผดุงวิทย์): มวยปล้ำ
โรงเรียนบ้านท่าเสด็จ: ฮอกกี้
โรงเรียนสวนแตงวิทยา: มวยสากลสมัครเล่น
โรงเรียนอนุบาลสุพรรณบุรี: กาบัดดี้
โรงเรียนอู่ทอง: ซอฟท์บอล
วิทยาลัยเทคนิคสุพรรณบุรี: หมากล้อม, เซปักตะกร้อ
ถนนเลี่ยงเมืองสุพรรณบุรี: จักรยาน, กีฬาทางอากาศ
ไทยโปโลคลับพัทยา ชลบุรี: ขี่ม้า
บึงบ้านโพธิ์ เมืองสุพรรณบุรี: เรือพาย
ปั้มโมบิล เมืองสุพรรณบุรี: เปตอง
โรงแรมพชร: สนุกเกอร์-บิลเลียด
ศาลาประชาคมสามชุก: ปัญจักสีลัต
สนาม 27 รีสอร์ท อ.อู่ทอง: วู้ดบอล
สนามกอล์ฟเขื่อนศรีนครินทร์: กอล์ฟ
สนามกังสดาล: จักรยาน
สหกรณ์ศรีประจันต์: มวยไทยสมัครเล่น
โรบินสัน ไลฟ์สไตล์เซ็นเตอร์ สุพรรณบุรี: เซปักตะกร้อ, เพาะกาย, วอลเลย์บอลชายหาด
อบต.เขาพระ อ.เดิมบางนางบวช: กีฬาทางอากาศ, จักรยาน
อาคารศิลปอาชา: ฮอกกี้
การแข่งขัน > ชนิดกีฬา

ในการแข่งขันกีฬาแห่งชาติครั้งที่ 42 สุพรรณบุรีเกมส์ กำหนดให้มีการแข่งขัน 44 ชนิดกีฬา ประกอบด้วย
| 0 | 1 | 2 | 3 |
| --- | --- | --- | --- |
|  กรีฑา  กอล์ฟ  กาบัดดี้  กีฬาทางอากาศ  ขี่ม้า  คาราเต้โด  จักรยาน  ซอฟท์เทนนิส  ซอฟท์บอล  เซปักตะกร้อ  เทควันโด  |  เทนนิส  เทเบิลเทนนิส  เนตบอล  บริดจ์  บาสเก็ตบอล  สนุกเกอร์-บิลเลียด  เบสบอล  แบดมินตัน  ปัญจักสีลัต  เปตอง  เพาะกาย  |  ฟุตซอล  ฟุตบอล  มวยไทยสมัครเล่น  มวยปล้ำ  มวยสากลสมัครเล่น  ยกน้ำหนัก  ยิงธนู  ยิงปืน  ยิมนาสติก  ยูโด  รักบี้ฟุตบอล  |  เรือพาย  ลีลาศ  วอลเลย์บอล  วอลเลย์บอลชายหาด  ว่ายน้ำ  วูซู  วู้ดบอล  หมากล้อม  เอ็กซ์ตรีม  ฮอกกี้  แฮนด์บอล   |
การแข่งขัน > พิธีเปิดการแข่งขัน

พิธีเปิดการแข่งขันกีฬาแห่งชาติ ครั้งที่ 42 จัดขึ้นวันที่ 5 มกราคม พ.ศ. 2557 ที่สนามกีฬาสุพรรณบุรี เริ่มการถ่ายทอดสดทางสถานีวิทยุโทรทัศน์แห่งประเทศไทย กรมประชาสัมพันธ์ ในเวลา 17.00 น. ซึ่งประธานในพิธีเปิดการแข่งขันได้เดินทางมาถึงสนามกีฬาจังหวัดสุพรรณบุรี จากนั้นเป็นการแสดงชุดที่ 1 "เยาวชนคนดีศรีสุพรรณ รังสรรค์ค่า" และการแสดงชุดที่2 "กีฬาสู่มิตรภาพที่ไร้พรมแดน"
จากนั้นจะเป็นพีธีการและขบวนพาเหรด ประกอบด้วย ขบวนพาเหรดนำธงชาติไทย ขบวนธงการกีฬาแห่งประเทศไทย ขบวนธงจังหวัดสุพรรณบุรี ขบวนธงการแข่งขันกีฬาแห่งชาติ ขวบนธงสุพรรณบุรีเกมส์ และขบวนธงสัตว์นำโชค (Mascot) ขบวนป้ายชื่อการแข่งขันฯ ป้ายคำขวัญการแข่งขัน และตัวสัตว์นำโชค (Mascot) ขบวนคณะกรรมการจัดการแข่งขันฯ ขบวนนักกีฬาและเจ้าหน้าที่ ทั้ง 77 จังหวัด โดยขบวนนักกีฬาและเจ้าหน้าที่ของจังหวัดสุพรรณบุรีมาเป็นขบวนสุดท้ายในฐานะเจ้าภาพจัดการแข่งขันฯ
จากนั้น ผู้ว่าการการกีฬาแห่งประเทศไทย ผู้ว่าราชการจังหวัดสุพรรณบุรีและคณะ เดินขึ้นสู่เวทีพิธีการ และพิธีการเชิญธงชาติไทยขึ้นสู่ยอดเสา, ผู้ว่าการการกีฬาแห่งประเทศไทย กลาววัตถุประสงค์ของการแข่งขันฯ, ผู้ว่าราชการจังหวัดสุพรรณบุรีและประธานคณะกรรมการจัดการแข่งขันฯ กลางรายงานการจัดการแข่งขันฯ จากนั้นประธานในพิธีกล่าวเปิดการแข่งขันฯ, พิธีการเชิญธงการแข่งขันกีฬาแห่งชาติขึ้นสู่ยอดเสา, พิธีการกลางคำปฏิญาณตนของนักกีฬาและกรรมการผู้ตัดสิน
เมื่อเสร็จพิธีการแล้ว เป็นการแสดงพิธีเปิดชุดที่ 3 "เย็นศิระใต้เบื้อง พระบริบาล" ชุดที่ 4 "เกริกตระการยิ่งใหญ่ แผ่นดินทอง" และชุดที่ 5 "โรจน์เรืองรองแสงไฟ ไสวสวรรค์" จากนั้นเป็นพิธีการจุดไฟในกระถ่างคบเพลิง และการแสดงพิธีเปิดปิดท้ายชุดที่6 "อลังการมหัศจรรย์ สุพรรณบุรีเกมส์" และการแสดงจาก SUPHANBURI SYMPHONIC BAND และเริ่มการแข่งขันฟุตบอลนัดพิเศษ ระหว่าง ทีมสุพรรณบุรี เอฟซี กับ ทีมเอสซีจี เมืองทอง ยูไนเต็ด
การแข่งขัน > พีธีปิดการแข่งขัน

พีธีปิดการแข่งขันกีฬาแห่งชาติ ครั้งที่ 42 มีขึ้นวันที่ 15 มกราคม พ.ศ. 2557 ที่สนามกีฬาสุพรรณบุรี เริ่มการถ่ายทอดสดทางสถานีวิทยุโทรทัศน์แห่งประเทศไทย กรมประชาสัมพันธ์ ในเวลา 18.30 น. เมื่อประธานในพีธิ เดินทางมาถึงสนามกีฬาจังหวัดสุพรรณบุรี เป็นการแสดงพิธีปิดชุดที่1 "มหัศจรรย์แห่งมิตรไมตรี" การแสดงพิธีปิดชุดที่ 2 "เกียรติยศศักดิ์ศรีแห่งการกีฬา" จากนั้นขบวนพาเหรด นำโดยธงชาติไทย ขบวนธงการกีฬาแห่งประเทศไทย ขบวนธงจังหวัดสุพรรณบุรี ขบวนธงการแข่งขันกีฬาแห่งชาติ ขบวนธงสุพรรณบุรีเกมส์ และขบวนธงสัตว์นำโชค (Mascot) เดินเข้าสู่สนาม
จากนั้นป้ายการแข่งขันฯ ป้ายคำขวัญการแข่งขัน สัตว์นำโชค (Mascot) ขบวนคณะกรรมการจัดการแข่งขันฯ ขบวนป้ายและขบวนธงทั้ง 77 จังหวัด นำขบวนนักกีฬาและเจ้าหน้าที่ทุกจังหวัดเข้าสู่นาม และผู้ว่าการการกีฬาแห่งประเทศไทย ผู้ว่าราชการจังหวัดสุพรรณบุรี และคณะ เดินขึ้นสู่เวทีพิธีการ พิธีการเชิญธงชาติไทยลงจากยอดเสา ผู้ว่าการการกีฬาแห่งประเทศไทย กล่าวสรุปการแข่งขัน ผู้ว่าราชการจังหวัดสุพรรณบุรี ประธานคณะกรรมการจัดการแข่งขันฯ กล่าวรายงานการแข่งขันฯ และประธานในพิธีกล่าวปิดการแข่งขันฯ พีธีการเชิญธงการแข่งขันกีฬาแห่งชาติ ลงจากยอดเสา
จากนั้นเป็นพิธีการรับ-ส่งมอบธงการแข่งขันกีฬาแห่งชาติของเจ้าภาพครั้งต่อไป คือจังหวัดนครราชสีมา และเป็นการแสดงของจังหวัดนครราชสีมา การแสดงพิธีปิดชุดที่ 3 "จินตนาการสุดขอบฟ้า" และพิธีการดับไฟในกระถางคบเพลิง ต่อด้วยการแสดงพีธิปิดชุดที่ 4 "จากวันเวลาสู่นิจนิรันดร์" การแสดงพิธีปิดชุดที่ 5 "มนต์เมืองฝัน สุพรรณบุรีเกมส์" เสร็จสิ้นพิธีปิดการแข่งขันกีฬาแห่งชาติครั้งที่ 42 สุพรรณบุรีเกมส์
สรุปเหรียญรางวัล

| อันดับที่ | จังหวัด | ทอง | เงิน | ทองแดง | รวม |
| --- | --- | --- | --- | --- | --- |
| 1 | กรุงเทพมหานคร | 74 | 99 | 102 | 275 |
| 2 | สุพรรณบุรี | 198 | 80 | 80 | 358 |
| 3 | ชลบุรี | 47 | 45 | 46 | 138 |
| 4 | นครราชสีมา | 23 | 32 | 25 | 80 |
| 5 | นนทบุรี | 21 | 25 | 32 | 78 |
| 6 | เชียงใหม่ | 19 | 22 | 33 | 74 |
| 7 | สมุทรสาคร | 17 | 16 | 14 | 47 |
| 8 | นครศรีธรรมราช | 17 | 15 | 18 | 50 |
| 9 | ศรีสะเกษ | 12 | 11 | 16 | 49 |
| 10 | สมุทรปราการ | 9 | 6 | 19 | 34 |
| 11 | อำนาจเจริญ | 9 | 2 | 8 | 19 |
| 12 | จันทบุรี | 7 | 15 | 15 | 37 |
| 13 | ขอนแก่น | 7 | 13 | 27 | 47 |
| 14 | ปทุมธานี | 7 | 8 | 11 | 26 |
| 15 | เชียงราย | 7 | 6 | 10 | 23 |
| 16 | บุรีรัมย์ | 7 | 5 | 12 | 24 |
| 17 | สระบุรี | 7 | 5 | 9 | 21 |
| 18 | สตูล | 7 | 5 | 6 | 18 |
| 19 | พิษณุโลก | 6 | 10 | 13 | 29 |
| 20 | เพชรบูรณ์ | 6 | 9 | 9 | 24 |
| 21 | ชุมพร | 6 | 7 | 7 | 20 |
| 22 | นครปฐม | 5 | 10 | 12 | 27 |
| 23 | อุบลราชธานี | 5 | 8 | 18 | 31 |
| 24 | สุรินทร์ | 5 | 7 | 16 | 28 |
| 25 | ภูเก็ต | 5 | 5 | 11 | 21 |
| 26 | สุโขทัย | 5 | 4 | 7 | 16 |
| 27 | ตรัง | 4 | 6 | 12 | 22 |
| 28 | พัทลุง | 4 | 6 | 5 | 15 |
| 29 | กระบี่ | 4 | 5 | 9 | 18 |
| 30 | ประจวบคีรีขันธ์ | 4 | 3 | 5 | 12 |
| 31 | พะเยา | 4 | 2 | 2 | 8 |
| 32 | มหาสารคาม | 4 | 1 | 13 | 18 |
| 33 | กาฬสินธุ์ | 4 | 1 | 2 | 7 |
| 34 | แม่ฮ่องสอน | 4 | - | 4 | 8 |
| 35 | ปัตตานี | 4 | - | 3 | 7 |
| 36 | ระยอง | 3 | 13 | 12 | 28 |
| 37 | สกลนคร | 3 | 8 | 7 | 18 |
| 38 | อุดรธานี | 3 | 7 | 7 | 17 |
| 39 | กาญจนบุรี | 3 | 4 | 9 | 16 |
| 40 | นครพนม | 3 | 3 | 2 | 8 |
| 41 | สิงห์บุรี | 3 | 2 | 3 | 8 |
| 42 | สุราษฎร์ธานี | 2 | 14 | 15 | 31 |
| 43 | ลำปาง | 2 | 7 | 7 | 16 |
| 44 | ราชบุรี | 2 | 4 | 14 | 20 |
| 45 | ร้อยเอ็ด | 2 | 3 | 9 | 14 |
| 46 | บึงกาฬ | 2 | 3 | 2 | 7 |
| 47 | ชัยภูมิ | 2 | 2 | 9 | 13 |
| 48 | พระนครศรีอยุธยา | 2 | 2 | 8 | 12 |
| 49 | เลย | 2 | 2 | 6 | 10 |
| 50 | ปราจีนบุรี | 2 | 2 | 4 | 8 |
| 51 | สมุทรสงคราม | 2 | 1 | 1 | 4 |
| 52 | ลพบุรี | 2 | - | 11 | 13 |
| 53 | น่าน | 2 | - | 9 | 11 |
| 54 | ระนอง | 2 | - | 2 | 4 |
| 55 | ตราด | 1 | 8 | 4 | 13 |
| 56 | อ่างทอง | 1 | 7 | 5 | 13 |
| 57 | พิจิตร | 1 | 5 | 3 | 9 |
| 58 | ชัยนาท | 1 | 5 | - | 6 |
| 59 | ลำพูน | 1 | 4 | 9 | 14 |
| 60 | สงขลา | 1 | 4 | 8 | 13 |
| 61 | แพร่ | 1 | 3 | 5 | 9 |
| 61 | ยะลา | 1 | 3 | 5 | 9 |
| 63 | นครสวรรค์ | 1 | 2 | 12 | 15 |
| 64 | พังงา | 1 | 2 | 5 | 8 |
| 65 | ฉะเชิงเทรา | 1 | 1 | 4 | 6 |
| 66 | ยโสธร | 1 | - | 4 | 5 |
| 67 | ตาก | 1 | - | 2 | 3 |
| 68 | นครนายก | 1 | - | - | 1 |
| 69 | สระแก้ว | - | 4 | 2 | 6 |
| 70 | เพชรบุรี | - | 2 | 6 | 8 |
| 71 | อุทัยธานี | - | 2 | - | 2 |
| 72 | กำแพงเพชร | - | 1 | 4 | 5 |
| 72 | อุตรดิตถ์ | - | 1 | 4 | 5 |
| 74 | นราธิวาส | - | 1 | 1 | 2 |
| 75 | มุกดาหาร | - | 1 | - | 1 |
| 75 | หนองบัวลำภู | - | 1 | - | 1 |
| 77 | หนองคาย | - | - | 3 | 3 |
| รวม | 632 | 628 | 864 | 2124 |  |
แหล่งข้อมูลอื่น

การกีฬาแห่งประเทศไทย เก็บถาวร 2013-03-06 ที่ เวย์แบ็กแมชชีน
กีฬาแห่งชาติครั้งที่ 42 สุพรรณบุรีเกมส์ เก็บถาวร 2014-01-08 ที่ เวย์แบ็กแมชชีน
สุพรรณบุรีเกมส์ถ่ายทอดสดผ่านอินเทอร์เน็ต[ลิงก์เสีย]
สัญลักษณ์การแข่งขันกีฬาแห่งชาติครั้งที่ 42 สุพรรณบุรีเกมส์[ลิงก์เสีย]
สัตว์นำโชคของการแข่งขันกีฬาแห่งชาติครั้งที่ 42 สุพรรณบุรีเกมส์[ลิงก์เสีย]
คำขวัญของการแข่งขันกีฬาแห่งชาติครั้งที่ 42 สุพรรณบุรีเกมส์[ลิงก์เสีย]
พีธีเปิดการแข่งขัน[ลิงก์เสีย]
พีธีปิดการแข่งขัน[ลิงก์เสีย]
| ก่อนหน้า |  | กีฬาแห่งชาติ ครั้งที่ 42 |  | ถัดไป |
| --- | --- | --- | --- | --- |
| กีฬาแห่งชาติ ครั้งที่ 41 จังหวัดเชียงใหม่ |  |   การแข่งขันกีฬาแห่งชาติ   |  | กีฬาแห่งชาติ ครั้งที่ 43 จังหวัดนครราชสีมา |
| ด ค ก กีฬาแห่งชาติ |
| --- | --- | --- |
 การกีฬาแห่งประเทศไทย  จังหวัดเจ้าภาพ  กีฬา  เหรียญรางวัล 
| กีฬาเขตแห่งประเทศไทย |   2510 พระนคร   2511 เชียงใหม่   2512 สงขลา   2513 นครราชสีมา   2514 นครสวรรค์   2515 ราชบุรี   2516 นครศรีธรรมราช   2517 ชลบุรี   2518 ลพบุรี   2519 อุดรธานี   2520 กรุงเทพมหานคร   2521 อุบลราชธานี   2522 ลำปาง   2523 ปัตตานี   2524 อุดรธานี   2525 ภูเก็ต   2526 พิษณุโลก  |  |
| กีฬาแห่งชาติ |   2527 เชียงราย   2528 จันทบุรี   2530 ร้อยเอ็ด   2531 ลพบุรี   2532 สงขลา   2533 เชียงใหม่   2534 พระนครศรีอยุธยา   2535 ขอนแก่น   2536 สุราษฎร์ธานี   2537 สุพรรณบุรี   2538 นครสวรรค์   2539 ตรัง   2540 ศรีสะเกษ   2541 ระยอง   2543 กรุงเทพมหานคร   2545 เชียงใหม่   2547 ราชบุรี   2549 สุพรรณบุรี   2550 นครศรีธรรมราช   2551 พิษณุโลก   2552 ตรัง   2553 ชลบุรี   2554 ขอนแก่น   2555 เชียงใหม่   2556 สุพรรณบุรี   2557 นครราชสีมา   2558 นครสวรรค์   2560 สงขลา   2561 เชียงราย   2565 ศรีสะเกษ   2566 กาญจนบุรี   2567 จันทบุรี   2569 อุดรธานี  |  |
 กีฬาคนพิการแห่งชาติ  กีฬานักเรียนนักศึกษาแห่งประเทศไทย  กีฬาเยาวชนแห่งชาติ  กีฬามหาวิทยาลัยแห่งประเทศไทย  กีฬามหาวิทยาลัยเทคโนโลยีราชมงคลแห่งประเทศไทย  กีฬาอาวุโสแห่งชาติ 
| ด ค กชนิดกีฬาที่แข่งขันในกีฬาแห่งชาติ ครั้งที่ 42 (สุพรรณบุรี) |
| --- | --- |
 กรีฑา  กอล์ฟ  กาบัดดี้  กีฬาทางอากาศ  ขี่ม้า  คาราเต้โด  จักรยาน  ซอฟท์เทนนิส  ซอฟท์บอล  เซปักตะกร้อ  เทควันโด  เทนนิส  เทเบิลเทนนิส  เนตบอล  บริดจ์  บาสเก็ตบอล  สนุกเกอร์-บิลเลียด  เบสบอล  แบดมินตัน  ปัญจักสีลัต  เปตอง  เพาะกาย  ฟุตซอล  ฟุตบอล  มวยไทยสมัครเล่น  มวยปล้ำ  มวยสากลสมัครเล่น  ยกน้ำหนัก  ยิงธนู  ยิงปืน  ยิมนาสติก  ยูโด  รักบี้ฟุตบอล  เรือพาย  ลีลาศ  วอลเลย์บอล  วอลเลย์บอลชายหาด  ว่ายน้ำ  วูซู  วู้ดบอล  หมากล้อม  เอ็กซ์ตรีม  ฮอกกี้  แฮนด์บอล 
สัญลักษณ์การแข่งขันสุพรรณบุรีเกมส์
สัตว์นำโชคสุพรรณบุรีเกมส์
ชินามิ โทกูนางะ

| ชินามิ โทกูนางะ |
| --- | --- |
ชื่อเกิด: ชินามิ โทกูนางะ
เกิด:  (1992-05-22) 22 พฤษภาคม ค.ศ. 1992 (32 ปี)
ที่เกิด: จังหวัดคานากาวะ ญี่ปุ่น
อาชีพ: นักแสดง นักร้อง

สมาชิก: เบร์รีซ์โคโบ
ชินามิ โทกูนางะ (ญี่ปุ่น: 徳永 千奈美; โรมาจิ: Tokunaga Chinami) (22 พฤษภาคม ค.ศ. 1992, จังหวัดคานางาวะ ประเทศญี่ปุ่น—ปัจจุบัน) เป็นสมาชิกวงเบอร์รีซ์โคโบ
ผลงาน > ละครโทรทัศน์

Little Hospital
ผลงาน > ภาพยนตร์

Koinu DAN no Monogatari
Clover Adventure
งานแกะสลักหินแห่งต้าจู๋

| งานแกะสลักหินแห่งต้าจู๋ * |
| --- | --- |
  แหล่งมรดกโลกโดยยูเนสโก

ประเทศ: ฉงชิ่ง  จีน
ประเภท: มรดกโลกทางวัฒนธรรม
เกณฑ์พิจารณา: (i) (ii) (iii)
ประวัติการขึ้นทะเบียน
ขึ้นทะเบียน: 2542 (คณะกรรมการสมัยที่ 23)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
งานแกะสลักหินแห่งต้าจู๋ (จีน: 大足石刻; พินอิน: Dàzú Shíkè, ต้าจู๋ฉือเค่อ) คือแหล่งมรดกโลกที่ตั้งอยู่ในเขตนครฉงชิ่ง ประเทศสาธารณรัฐประชาชนจีนเด่นในความงดงามของงานแกะสลักทั้งทางพุทธศาสนา ลัทธิขงจื๊อ ลัทธิเต๋า และชีวิตผู้คนบนผาแคบ ๆ ที่เริ่มแกะสลักเรื่อยมาตั้งแต่คริสต์ศตวรรษที่ 9 จนถึงคริสต์ศตวรรษที่ 13
มรดกโลก

งานแกะสลักหินแห่งต้าจู๋ได้ลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 23 เมื่อปี พ.ศ. 2542 ที่เมืองมาร์ราเกช ประเทศโมร็อกโก ด้วยข้อกำหนดและหลักเกณฑ์ในการพิจารณา ดังต่อไปนี้
(i) - เป็นตัวแทนในการแสดงผลงานชิ้นเอกที่จัดทำขึ้นด้วยการสร้างสรรค์อันชาญฉลาดของมนุษย์
(ii) - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใดๆ ของโลกซึ่งทรงไว้ซึ่งวัฒนธรรม
(iii) - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
ตำบลวัดพริก

| ตำบลวัดพริก |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Wat Phrik
พิกัด: 16°45′00″N 100°14′00″E﻿ / ﻿16.75000°N 100.23333°E﻿ / 16.75000; 100.23333
ประเทศ: ไทย
จังหวัด: พิษณุโลก
อำเภอ: เมืองพิษณุโลก
ประชากร (2563)
 • ทั้งหมด: 8,413 คน
รหัสไปรษณีย์ : 65000
รหัสภูมิศาสตร์: 650104
 ส่วนหนึ่งของสารานุกรมประเทศไทย
วัดพริก เป็นตำบลในอำเภอเมืองพิษณุโลก จังหวัดพิษณุโลก ใน พ.ศ. 2563 ตำบลนี้มีประชากร 8,413 คน
เขตการปกครอง

นี่คือรายชื่อหมู่บ้านในตำบลนี้:
| 0 | 1 | 2 |
| --- | --- | --- |
| ลำดับ | ไทย | อักษรโรมัน |
| 1 | บ้านใหม่ | Ban Mai |
| 2 | บ้านท่าโรง (ตะวันออก) | Ban Tha Rong (East) |
| 3 | บ้านยางโทน (ตะวันออก) | Ban Yang Thon (East) |
| 4 | บ้านวัดพริก | Ban Wat Phrik |
| 5 | บ้านวังส้มซ่า คุ้งวัง | Ban Wang Sam Sa |
| 6 | บ้านวัดหล่ม | Ban Wat Lom |
| 7 | บ้านวัดพริก (เสาหิน) | Ban Wat Phrik (Sao Hin) |
| 8 | บ้านยางโทน (ตะวันออก) | Ban Yang Thon (East) |
| 9 | บ้านท่าโรง (ตะวันตก) | Ban Tha Rong (West) |
| 10 | บ้านท่าโรง | Ban Tha Rong |
| 11 | บ้านใหม่ตะวันตก | Ban Mai Thawan Thok |
| 12 | บ้านลำได | Ban Lam Khai |
ดีบุก

ดีบุก (อังกฤษ: Tin) คือธาตุเคมีที่มีหมายเลขอะตอม 50 และสัญลักษณ์คือ Sn (มาจากคำในภาษาลาตินว่า Stannum) ดีบุกเป็นโลหะที่ไม่ดี หลอมเหลวได้ง่าย ถูกอ๊อกซิไดซ์ในอากาศได้ดี แต่ทนต่อการกัดกร่อนดีกว่าเหล็ก พบในโลหะผสมหลายชนิด ใช้ประโยชน์ในการเคลือบโลหะเพื่อป้องกันการกัดกร่อน ดีบุกส่วนใหญ่สกัดได้จากแร่แคสสิเตอร์ไรต์ (cassiterite)
แหล่งแร่ดีบุก

แหล่งแร่ดีบุกพบดีบุกทุกภาคในประเทศไทย พบมากที่สุดในภาคใต้ ทวีปเอเชียเป็นแหล่งผลิตดีบุกมากที่สุดในโลก ได้แก่บริเวณเอเชียตะวันออกเฉียงใต้ ในประเทศมาเลเซีย อินโดนีเซีย และไทย
ดูเพิ่ม

แหล่งแร่ดีบุกในประเทศไทย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ดีบุก
ซางะ

ซางะ (ญี่ปุ่น: 佐賀; โรมาจิ: Saga) อาจหมายถึง
จังหวัดซางะ จังหวัดหนึ่งของประเทศญี่ปุ่น
ซางะ (เมือง) เมืองในจังหวัดที่ว่ามาด้านบน
ตัวแสบสุดป่วน

| --- | --- |
ตัวแสบสุดป่วน

お茶にごす。
ชื่อภาษาอังกฤษ: A BADBOY DRINKS TEA!
แนว: คอเมดี้
มังงะ
เขียนโดย: นิชิโมริ ฮิโระยูกิ
สำนักพิมพ์:  โชงะกุกัง    บงกช
ตัวแสบสุดป่วน (ญี่ปุ่น: お茶にごす。; โรมาจิ: A BADBOY DRINKS TEA!; ทับศัพท์: ตัวแสบสุดป่วน) เป็นการ์ตูนญี่ปุ่น แต่งโดย นิชิโมริ ฮิโระยูกิ เป็นเรื่องราวเกี่ยวกับ มาซายะ ฟุบานาชิ เด็กหนุ่มสุดเฮี้ยวผู้ถูกขนานนามอย่างน่าสะพรึงกลัวว่า “เดวิล” ลงตีพิมพ์ในนิตยสารโชเนนซันเดย์ ของสำนักพิมพ์ โชงะกุกัง ตั้งแต่ฉบับที่ 18 ของ พ.ศ. 2550 จนถึง ฉบับที่ 35 ของ พ.ศ. 2552  และทำเป็น มังงะ จำนวน 11 เล่ม